CELEX: 62018CN0438
Language: fi
Date: 2018-07-04 00:00:00
Title: Asia C-438/18: Ennakkoratkaisupyyntö, jonka Tribunal Arbitral Tributário (Centro de Arbitragem Administrativa – CAAD) (Portugali) on esittänyt 4.7.2018 – Galeria Parque Nascente-Exploração de Espaços Comerciais SA v. Autoridade Tributária e Aduaneira

10.9.2018   
            
            
               FI
            
            
               Euroopan unionin virallinen lehti
            
            
               C 319/14
            
         
      Ennakkoratkaisupyyntö, jonka Tribunal Arbitral Tributário (Centro de Arbitragem Administrativa – CAAD) (Portugali) on esittänyt 4.7.2018 – Galeria Parque Nascente-Exploração de Espaços Comerciais SA v. Autoridade Tributária e Aduaneira
      (Asia C-438/18)
      (2018/C 319/17)
      Oikeudenkäyntikieli: portugali
      
         Ennakkoratkaisua pyytänyt tuomioistuin
      
      Tribunal Arbitral Tributário (Centro de Arbitragem Administrativa – CAAD)
      
         Pääasian asianosaiset
      
      
         Kantaja: Galeria Parque Nascente-Exploração de Espaços Comerciais SA
      
         Vastaaja: Autoridade Tributária e Aduaneira
      
         Ennakkoratkaisukysymykset
      
      
                  1)
               
               
                  Ovatko yhteisöverokoodeksin 23 §:n 1 momentin c kohta, siinä muodossa kuin se oli voimassa vuonna 2013, ja saman koodeksin 23 §:n 1 momentti ja 2 momentin c kohta, siinä muodossa kuin se oli voimassa vuonna 2014, unionin oikeuden mukaisia, jos niitä tulkitaan siten, että käänteisen sulautumisen jälkeen korot, jotka on maksettava kolmansilta osapuolilta saaduista lainoista (ja jotka sulautuva yhtiö olisi voinut vähentää, jos sulautuminen ei olisi toteutunut), joilla on hankittu vastaanottavan tytäryhtiön yhtiöpääomaa ja jotka on siirretty sulautumisen seurauksena, eivät ole enää vähennettävissä vastaanottavan yhtiön tuloista, eli voidaanko erityisesti katsoa, että korkojen vähennyskelvottomuus on este tai rajoitus neuvoston direktiivin 2009/133/EY (1) soveltamisalaan sisältyville keskittymätoimille, jolloin loukataan sekä direktiivin periaatteita ja tavoitteita että rikotaan sen 4 artiklaa?
               
            
                  2)
               
               
                  Jos ensimmäiseen kysymykseen vastataan, että tällaisten korkojen vähennyskelvottomuus sopii yhteen direktiivin kanssa, muuttaisiko tätä vastausta se, että tätä korjausta ei ole suoritettu direktiivin mukaisen väärinkäytösten vastaisen säännöksen (15 artikla) tai samansisältöisen kansallisen lainsäädännön (yhteisöverokoodeksin 73 §:n 10 momentti) nojalla vaan kansallisen lainsäädännön jonkin toisen säännöksen (saman koodeksin 23 §) nojalla?
               
            
         (1)  Eri jäsenvaltioissa olevia yhtiöitä koskeviin sulautumisiin, jakautumisiin, osittaisjakautumisiin, varojensiirtoihin ja osakkeiden vaihtoihin sekä eurooppayhtiön (SE) tai eurooppaosuuskunnan (SCE) sääntömääräisen kotipaikan siirtoon jäsenvaltioiden välillä sovellettavasta yhteisestä verojärjestelmästä 19.10.2009 annettu neuvoston direktiivi 2009/133/EY (EUVL 2009, L 310, s. 34).